આર્થિક મોરચે સપ્તાહનો આરંભ એકંદરે સારો છે. ખાસ કરીને નોકરિયાતો અને છુટક કામકાજોમાં જોડાયેલા જાતકોને તા. 30 તથા તા. 1 ના રોજ ધનલાભનો યોગ છે. નોકરીમાં બઢતી મળશે. આપના કામ-કાજ અને નોકરીમાં નક્કી કરેલ લક્ષ્ય હાંસલ કરી શકશો. આપનું આર્થિક આયોજન સફળ થશે અને નવા સંપર્કો આપના માટે લાભદાયી રહેશે. કોર્ટ-કચેરીના કાર્યમાં સફળતા મળશે. શત્રુવર્ગ આપની વિરુદ્ધ ષડયંત્ર રચશે પણ તેઓ નિષ્ફળ જશે. આપના જીવનસાથી જોડે સંબંધમાં આત્મીયતા વધશે. પરિવારના સભ્યો સાથે આપનું વર્તન લાગણી ભર્યું રહેશે. તા. 2ના રોજ આવક વધારવા માટે મહેનતની જરુર પડશે. કૌટુંબિક વાતાવરણ સારુ રહે. તારીખ 3ના રોજ શુભ સમાચાર મળી શકે છે. રોકાણ સંબંધી નિર્ણય એકદમ યોગ્ય રહેશે. શેરબજારથી પણ આર્થિક લાભ થાય. ઘર-પરિવારની બાબતમાં કેટલાક પરિવર્તનોની જરૂરિયાત જણાશે. આપ પ્રસન્નતા અને આનંદ અનુભવશો. યાત્રા-પ્રવાસના પણ યોગ છે. તા. 4 અને 5 આપના માટે મુશ્કેલ રહેશે. કોઈ દુર્ઘટનાની સંભાવના પણ રહેશે તેમજ મનમાં અશાંતિ રહેશે. ઘરના કોઈ સભ્યના સ્વાસ્થ્યમાં ગરબડ થઇ શકે છે. વાહન સાવધાનીપૂર્વક ચલાવવું. કાર્યમાં વિધ્ન આવી શકે છે. શત્રુઓથી સાવધાન રહેવું. આપના ગુસ્સા પર નિયંત્રણ રાખવુંતા. 6ના રોજ ધન પ્રાપ્તિનો યોગ છે. આત્મસંતોષ અનુભવશો. નવા શુભ કાર્ય કરવા માટે એકદમ અનુકૂળ દિવસ છે.